На жаль, здарэнні падобнага кшталту не рэдкія ў наш час. Часта здараюцца яны тады, калі зносіны суправаджаюцца спажываннем моцных напояў. Нярэдка здзіўляешся таму, як хутка такія людзі спачатку становяцца сябрамі і як хутка – ворагамі. Так, жыхар вёскі Даманава, які знаходзячыся ў нецвярозым стане ехаў электрычкай з Брэста, вельмі лёгка “наладзіў кантакт” з мужчынам, што ехаў у Баранавічы. Цераз дзесятак хвілін знаёмства гэта былі самыя задушэўныя сябры; іх, здаецца, нават вадой не разліць. Яны вырашылі выйсці ў Даманава, каб “адзначыць” сяброўства, але ўжо цераз пару гадзін паміж імі ўзнікла спрэчка, пасля – “разборкі”, бо адзін стаў падазраваць другога ў крадзяжы і памкнуўся “выправіць становішча”. Такія вось бываюць цёплыя сяброўскія адносіны.